Seletuskirja lisa 3

Rakendusakti kavand

VÄLISMINISTER

MÄÄRUS

Tallinn 2023 nr

**Väliskülaliste vastuvõtmisega seotud majutus-, toitlustus-, sõidu- ja tõlkekulude piirmäärad riigiasutustele**

Määrus kehtestatakse välissuhtlemisseaduse § 9 lõike 132 alusel.

**§ 1. Määruse reguleerimisala**

(1) Määrusega kehtestatakse majutus-, toitlustus-, sõidu- ja tõlkekulude piirmäärad, millest riigiasutused peavad lähtuma välisriigi riigipea, ministri ja kõrgema riigiametniku või rahvusvahelise organisatsiooni juhi ja kõrgema ametniku vastuvõtmisel.

(2) Määrust ei kohaldata Eestis toimuvate konverentside ega teadus- või koolitusürituste korraldamisele.

**§ 2. Majutuskulud**

(1) Väliskülaliste vastuvõtmisel kannab Eesti pool külaliste majutuskulud järgmiselt:

1) riigivisiidi puhul kuni 15 inimese majutuskulud;

2) ametliku visiidi puhul kuni 10 inimese majutuskulud;

3) töövisiidi puhul kuni 5 inimese majutuskulud.

(2) Majutuskulude piirmäär ühe inimese kohta päevas on:

1) riigipea või valitsusjuhi tasemel delegatsiooni puhul 700 eurot;

2) ministri või aseministri tasemel delegatsiooni puhul 400 eurot;

3) muu delegatsiooni juhi, delegatsiooni liikme ja üksikkülalise puhul 200 eurot.

**§ 3. Toitlustuskulud**

Toitlustuskulude piirmäär ühe inimese kohta päevas on:

1) ministri tasemel delegatsiooni puhul 200 eurot;

2) muu, madalamal tasemel delegatsiooni või üksikkülalise puhul 150 eurot.

**§ 4. Sõidukulud**

Sõiduki rentimise kulude piirmäär ühe sõiduki kohta on 500 eurot päevas.

**§ 5. Tõlkekulud**

Tõlgi tasu määratakse tõlgi või muu tõlketeenuse osutaja ning visiidi korraldaja vahelise kokkuleppega.

**§ 6. Erandid**

Paragrahvides 2 ja 4 sätestatud piirmäärasid võib ületada erivajadustega külalise puhul või külaliste turvalisuse huvides.

**§ 7. Määruse jõustumine**

Määrus jõustub 1. septembril 2024. a.

Margus Tsahkna

Välisminister Jonatan Vseviov

Kantsler